Diari Oficial de la Generalitat Valenciana


Sumari del DOGV 2462, del 03-03-1995 (1995/834024)

RESOLUCIÓ de 22 de febrer de 1995, de la directora general de l'Institut Valencià d'Administració Pública, per la qual es convoca un curs sobre «Teoria i anàlisi de gènere», adreçat als empleats públics de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2462

Data del DOGV
:   03-03-1995

Secció del DOGV
:   ALTRES DISPOSICIONS

Número del document
:   1995/834024


Data del document
:   22-02-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 22 de febrer de 1995, de la directora general de l'Institut Valencià d'Administració Pública, per la qual es convoca un curs sobre «Teoria i anàlisi de gènere», adreçat als empleats públics de la Generalitat Valenciana.   
La Generalitat Valenciana ha desenvolupat un important nombre d'actuacions i mesures que tendeixen a impulsar en tots els àmbits el principi constitucional de la igualtat. Una d'aquestes mesures va ser l'estudi realitzat i editat per l'Institut Valencià d'Administració Pública sobre la situació de la dona en el marc de l'administració pública Valenciana.  
Arran dels resultats obtinguts en l'esmentat estudi, es va constatar la necessitat que homes i dones coneguen i comprenguen en la seua plenitud la situació de discriminació històrica en què ha viscut immergida la dona, qualsevol que siga la labor que aquesta haja desenvolupat.  
D'altra banda, últimament, i com a conseqüència dels actuals estudis sobre la igualtat entre els sexes, s'ha posat de manifest que la consecució d'aquest objectiu només s'aconseguirà si homes i dones comparteixen tant les responsabilitats i feines de l'àmbit públic com del privat.  
Com a conseqüència, l'IVAP convoca un curs sobre «Teoria i anàlisi de gènere» adreçat als empleats públics de la Generalitat Valenciana d'ambdós sexes. Per tot això resolc:  
Primer  
Convocar, per a la seua realització l'any 1995, el curs 60/95 sobre «Teoria i anàlisi de gènere», amb una durada total de 20 hores, que es farà a València i a Alacant.  
Segon  
Integrar l'esmentat curs, als efectes de la seua comptabilització com a quota per assistent i any, dins l'oferta de cursos del Pla de Formació IVAP 95.  
Tercer  
Establir que el curs va adreçat a la formació dels empleats públics al servei de la Generalitat Valenciana a Castelló, València i Alacant.  
Quart  
Els objectius del curs són:  
- Reflexionar sobre la dualitat sexe-gènere.  
- Analitzar la construcció de la identitat masculina i femenina.  
- Conèixer la teoria i l'enfocament de gènere.  
- Incorporar la variable gènere a tots els àmbits de la nostra vida.  
Cinquè  
El calendari del curs serà el següent: del 27 al 31 de març a Alacant i del 3 al 7 d'abril a València.  
Aquestes edicions s'adreçen a 20 funcionaris. No obstant això, existeix la previsió de realitzar més edicions del curs ofert si la demanda ho justifica.  
Sisè  
Pel que fa a les condicions per a la presentació d'instàncies i enviament de relacions prioritzades, es tindrà en compte el següent:  
- Els interessats hauran de presentar les sol·licituds en les seues respectives conselleries, organismes autònoms o direccions territorials fins el dia 6 de març per a l'edició del curs que es realitza a Alacant, i fins el dia 10 de març per a l'edició del curs que es realitza a València.  
Les relacions prioritzades s'enviaran a l'IVAP abans del dia 14 de març per a l'edició del curs que se celebra a Alacant, i fins el dia 21 de març per a l'edició del curs que se celebra a València.  
Setè  
S'estableix un règim semblant al que regeix la resta dels cursos del Pla de Formació de l'IVAP respecte a l'expedició de certificats d'aprofitament i obligatorietat d'assistència continuada.  
Vuitè  
El professorat del curs estarà constituït per professors de l'IVAP  
Novè  
Es fixen, com a continguts del curs, les següents unitats didàctiques:  
1. Sexe. Definició.  
2. Gènere. Definició.  
3. Gènere com a categoria d'anàlisi.  
4. Construcció de la identitat masculina i femenina.  
5. Construcció/deconstrucció i reconstrucció.  
6. Conflicte vital.  
7. Teoria de gènere.  
València, 22 de febrer de 1995.- La directora general de l'IVAP: Juana Serna Masiá.